Oliver Reed vuonna 1968.
**Robert Oliver Reed** (13. helmikuuta 1938 Wimbledon, Britannia – 2. toukokuuta 1999 Valletta, Malta) oli englantilainen näyttelijä, joka tunnettiin machoimagostaan niin valkokankaalla kuin sen ulkopuolellakin. Hän oli urheilujournalisti Peter Reedin ja tämän vaimon Marcia Reedin poika. Oliverin isoisä oli näyttelijä Herbert Beerbohm Tree (Peter Reed oli Treen ja tämän rakastajattaren May Pinney Reedin poika). Oliver Reed polveutui epäsuorasti Venäjän tsaari Pietari Suuresta.*lähde?*

Oliver Reedillä ei ollut lainkaan näyttelijäkoulutusta eikä paljon teatterikokemustakaan, mutta hän näytteli yli sadassa elokuvassa. Näyttelijäuran huippu oli 1960- ja 1970-luvuilla, mutta suosio hiipui 1980-luvulla. Hän aloitti uransa romanttisissa rooleissa, mutta asteittain hänen hahmonsa muuttuivat kovemmiksi.*lähde?*

Reed kärsi pahasta alkoholiongelmasta. Kerran hänet jouduttiin poistamaan television keskusteluohjelmasta hänen saavuttuaan humalassa ja yritettyään suudella feministiaktivisti Kate Millettia. Reedin "juomasaavutuksista" kiertääkin lukuisia anekdootteja. Tunnetuin lienee Reedin ja 36 Rugby-ystävän "illallinen"; 60 gallonaa olutta, 32 pulloa skottilaista, 17 pulloa giniä, neljä laatikkoa viiniä sekä pullo englantilaista kuohuviiniä. Reed väitti juoneensa 106 pinttiä olutta muutamaa päivää ennen vihkiäisiä Josephine Burgen kanssa. Reed oli tunnettu myös puheliaisuudestaan. "Saatan näyttää Bedford Blitziltä (englantilainen tylppänokkainen kuorma-auto), mutta naiset tietää että konepellin alla on V8".*lähde?*

Reed kuoli Vallettassa Maltalla sydänkohtaukseen kesken *Gladiaattorin* kuvausten. Puuttuvissa kahdessa kohtauksessa jouduttiin käyttämään sijaisnäyttelijää, jonka kasvojen paikalle siirrettiin digitaalisesti Reedin kasvot, sekä ylimääräistä kuvamateriaalia.*lähde?*

Valikoitu filmografia
---------------------

* *Kirotut* (1963)
* *Nainen ja saalistaja* (1966)
* *Mikä hänen nimensä nyt olikaan* (1967)
* *Oliver!* (1968)
* *Rulettia venäläisittäin, Madame?* (1969)
* *Rakastavaisia* (1969)
* *Paholaiset* (1971)
* *Muskettisoturien seikkailut* (1973)
* *Tommy* (1975)
* *Suljettu ovi* (1976)
* *The Brood* (1979)
* *Erämaan leijona* (1981)
* *Aution saaren unelma* (1986)
* *Rangaistuspartio* (1987)
* *Paroni von Münchhausenin seikkailut* (1988)
* *Gladiator* (2000)

Lähteet
-------

1. ↑  Oliver Reed Obituary *The Telegraph*.  3.5.1999. Viitattu 30.12.2016. (englanniksi)
2. ↑  
Oliver Reed dies after last drink *The Guardian*.  3.5.1999. Viitattu 30.12.2016. (englanniksi)

Aiheesta muualla
----------------

* Goodwin, Cliff: *Evil Spirits: The Life of Oliver Reed*. Random House, 2011. ISBN 0753546183. (englanniksi)
* Oliver Reed Elonetissä.
* Oliver Reed Internet Movie Databasessa. (englanniksi)
* OliverReed.net *web.archive.org*. Viitattu 31.12.2016. (englanniksi) (Archive.org)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove
* Elonet

 |
|  |
| Muut | 
* SNAC
* IdRef

 |

 |